hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Տիգրան Վիրաբյանին գյումրեցիները գիտեն Գյումրու դրամատիկական թատրոնից, ծանոթ էինք նրա կառավարչական հմտություններին, իսկ հեղափոխությունից հետո էլ մայրաքաղաքցիները ճանաչեցին փոխքաղաքապետ Տիգրան Վիրաբյանին… Սակայն ֆուտբոլային ակումբի նախագահ Տիգրանին նոր ենք ճանաչելու…
— Վարդան Բիչախչյանը 10 տարի փայլուն մարզչական գործունեություն է ծավալել: Փոփոխությունները շատ բնական են՝ ինչպես խաղացողների, այնպես և մարզչի համար, ով ուզում է իր ուժերը ուրիշ տեղ էլ փորձել, մարզչական կարիերա կառուցել. դա ամենուրեք ընդունված նորմ է: Դա մեզ՝ գյումրեցիներիս համար է ծանր, որ լեգենդար մարզիչ Բիչախչյանին այլ թիմի մարզչական կազմում ենք տեսնելու: Չնայած, որ յուրաքանչյուր գյումրեցի, ով իր կյանքի փուլում ինչ-որ պատճառով տեղափոխվում է մայրաքաղաք կամ այլ վայր, միևնույն է, իր սիրտը մնում է սիրելի քաղաքում: Նույնն էլ կասեմ Արման Սահակյանի մասին, ով հեռանալով՝ մնում է «Շիրակի» բարեկամը, թիմի ընկերը, իր ամբողջ ուժով դարձյալ կլինի «Շիրակի» կողքին:
— Նա «Շիրակ» ակումբի սեփականատե՞րն է մնում…
— «Շիրակն» ընդհանուր հասարակական կազմակերպություն է, որն ունի իր խորհուրդը, և որն էլ ընտրում է իր նախագահին: «Շիրակի» միակ սեփականատերը գյումրեցին է, և այլ սեփականատեր նա չունի: Ինչ վերաբերում է փոփոխություններին. երկար ժամանակ Գյումրիում գործում է ֆուտբոլի ակադեմիան, սակայն մեր սաները շատ դեպքերում հստակ խաղաժամանակ չէին ստանում՝ ցուցադրելու իրենց լավագույն որակները, խոսքը երիտասարդ կադրերի մասին է: Կա հստակ քաղաքականություն, որպեսզի գյումրեցիներին էլ ավել խաղաժամանակ տրամադրվի: Ես կարծում եմ, որ «Շիրակը» կարող է թասիբի, ուժի և իր պրոֆեսիոնալ մարզչական կազմի օգնությմաբ ցուցադրի բարձր որակներ, ուղղակի ժամանակ է անհրաժեշտ:
— Նկատի ունեք, որ թիմի լավագույն խաղացողների մեծ մասը գնալով, նորերի համալրմամբ, շատ արագ «Շիրակը» կկարողանա այն խաղը ցույցադրել, որից երկրպագուները դժգոհ չե՞ն մնա:
— Լավագույն խաղացող դառնում են խաղի ընթացքում: Տեսեք, մինչև «Սևան» ակումբի հետ ընկերական հանդիպումը մենք շատ չէինք լսել Լյովիկ Մրյան անունը, բայց այս խաղում երիտասարդ ֆուտբոլիստը ստացավ հստակ խաղաժամանակ և դարձավ «հեթ-տրիկի» հեղինակ: Հիմա արդեն խոսում ենք լավ կադրի մասին, այն ձևավորվում է հստակ խաղաժամանակ ստանալով և իր ուժերն ու որակներն ապացուցելով: Մենք չպիտի խուսափենք փոփոխություններից: Փաստն այն է, որ արդեն երկրորդ անգամ «Շիրակը» հասնում է գրեթե չեմպիոնության, և նրան մի պատմության մեջ են դնում, ու մենք կորցնում ենք այդ հնարավորությունը: Անցած պատմության մասին չխոսենք, երբ միավորներ հանվեցին «Շիրակի» հաշվից, անարդար մրցավարությունից չխոսենք, երբ ՀՖՖ-ն արդարացրեց մրցավարին: Մենք մեր ուժերով, իհարկե, չեմ բացառում, որ ժամանակ առ ժամանակ հրավիրված ֆուտբոլիստներով, որոնք, սակայն գերակշռող մաս չեն կազմի, կհասնենք հաջողության: Չի կարող Գյումրին իր կոլորիտով, համով-հոտով, իր թասիբով գալ մարզադաշտ և երկրպագել օտարերկրացիներով կազմված իր սիրելի թիմին: Սա էս քաղաքի յոլ ու ղայդին չի համընկնում: Գիտե՞ք, ամենաշատ հայ ֆուտբոլիստներ խաղում են Գյումրիի թիմում:
— Տիգրան, ինչպե՞ս կայացվեց որոշումը. ընտրությունն ինչպե՞ս քո վրա կանգնեց:
— Ես փոքր տարիքում մարզվել եմ ֆուտբոլով, հետագայում «Շիրակի» երկրպագուն եմ եղել: Ես, երբ թատրոնի տնօրենն էի, ակումբի նախագահի հետ մի քանի տարի հիանալի համագործակցություն ենք ունեցել, նաև ընկերներ ենք: Բնականաբար, «Շիրակի» մասին քննարկումներ ենք ունեցել, և ինձ առաջարկեցին, ինչը ես մեծ սիրով ընդունեցի: Շատ անելիքներ կան. ամենակարևորներից մեկը մարզադաշտի լուսավորության բացակայությունն է, ինչի պատճառով հանդիպումները տեղի են ունենում ցերեկները, աշխատանքային ժամերին, իսկ մարդիկ հնարավորություն չեն ունենում գալ՝ երկրպագելու սիրելի թիմին:
— Տիգրան, խնդիրներին ծանոթ ես… Ակումբը պահելու համար մեծ ֆինանսներ են անհրաժեշտ, ինչպե՞ս ես կարգավորելու այս ամենը:
— Կարծում եմ, որ այն մարդիկ, այն կազմակերպությունները, որոնք օժանդակել են «Շիրակին», այն ուշադրությունը, որի կենտրոնում եղել է ակումբը, մնալու է այդ նույն ուշադրության կենտրոնում: Աշխատանքներում որոշակի ռազմավարական փոփոխություններ կանենք: Կարծում եմ, «Շիրակը» խնդիր չի ունենա՝ հավուր պատշաճի ներկայանալու թե՛ Հայաստանում, թե՛ դրսում: Մեզ պետք է, որ այժմ թիմը համալրվի, ամրանա, և նոր խաղաշրջանում պայքարի չեմպիոնության համար: Այս տարվա առումով, մենք ըմբռնումով պետք է մոտենանք, քանի որ կոսմետիկ փոփոխություններ չեն եղել, այլ՝ հիմնարար:
— Ակումբի նախագահը պետք է նաև եկամուտ ապահովի, թիմի անունը առաջ տանի… մեծ պատասխանատվություն է, որը վերցրել եք:
— Ինչպես նշեցի սկզբում, ակումբի նախկին նախագահ Արման Սահակյանը հեռացել է նախագահությունից, բայց չի հեռացել «Շիրակ» ակումբից. նա շատ հարցերում մնալու է «Շիրակի» կողքին, թիմը ոչ մի խնդիր չի ունենալու՝ ո՛չ օժանդակության, ո՛չ աջակցության հարցերում: Տարիներով ստեղծված «Շիրակ» բրենդը հնարավորինս պահվելու է ուշադրության կենտրոնում, այստեղ հստակ անելիք ունենք, անելիք ունի նաև քաղաքը: «Շիրակը» որևէ մեկինը չէ, այլ մեր բոլորինն է՝ Գյումրիինն է:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: